
94 DR.31.3.2010 

 
Saya tidak mahu pergi jauh, kadang-kadang melalui air time dan sebagainya untuk 
masuk sebelum perkara itu diterjemahkan dalam bentuk royalti. Royalti ini 
bergantung pada penyiaran dan sebagainya, itu akan merujuk kepada politik-
politik yang lain yang lebih jauh. Akan tetapi pada peringkat ini, saya memohon 
agar kerajaan mengkaji satu mekanisme agar satu tahap nilai royalti yang 
bersesuaian, setimpal dengan kerja-kerja kreatif kelompok masyarakat artis dan 
sebagainya.  

 Dato’ Sri Ismail Sabri bin Yaakob: Terima kasih Yang Berhormat, saya 
memang bersependapat dengan Yang Berhormat dari segi ini kerana seperti yang 
telah saya sebutkan daripada awal ucapan saya mengenai royalti ini, kadar royalti 
yang ditetapkan ini adalah terlalu lama iaitu 20 tahun dahulu dan tidak pernah 
dikaji untuk kenaikan dan sebagainya. Jadi mungkin waktu telah pun berubah, 
masa telah berubah, jadi saya kira wajarlah jika kadar royalti ini dikaji dan 
sebagainya. Oleh sebab saya sudah sebut Akta Hak Cipta juga sedang dikaji, jadi 
segala perkara-perkara yang melibatkan royalti termasuk kadar akan kita kaji 
semula bersama-sama dengan kajian Akta Hak Cipta ini.  

 Jadi Yang Berhormat, Tuan Yang di-Pertua, saya kira itu sahaja yang 
dapat saya terangkan pada hari ini dan sekali lagi saya dari pihak kementerian 
ingin mengambil kesempatan untuk mengucapkan setinggi-tinggi terima kasih 
kepada Ahli-ahli Yang Berhormat sama ada yang mengambil bahagian dalam 
perbahasan atau yang melakukan pencelahan sewaktu saya menggulung ini. 
Semoga pandangan-pandangan Yang Berhormat  tadi dapat membantu 
kementerian di dalam memberikan sumbangan dan bakti kepada rakyat serta 
negara ini. Assalamualaikum.  

 Timbalan Yang di-Pertua [Datuk Ronald Kiandee]: Terima kasih Yang 
Berhormat. Saya jemput Yang Berhormat... 

Dr. Lee Boon Chye [Gopeng]: [Bangun] 

Timbalan Yang di-Pertua [Datuk Ronald Kiandee]: Apa dia? 

 Dr. Lee Boon Chye [Gopeng]: Sebelum Tuan Yang di-Pertua teruskan, 
ingin saya ambil perhatian tempat bocor di tempat duduk saya. Air turun di sini.  

 Timbalan Yang di-Pertua [Datuk Ronald Kiandee]: Baik Yang 
Berhormat. Saya akan memaklumkan kepada pihak yang berkenaan. Saya jemput 
Yang Berhormat Menteri Kementerian Pelancongan.  

 

5.27 ptg. 

 Timbalan Menteri Pelancongan [Dato Dr. James Dawos Mamit]: Tuan 
Yang di-Pertua, saya ingin mengucapkan setinggi-tinggi terima kasih kepada Ahli-
ahli Yang Berhormat yang telah menyentuh perkara-perkara di bawah 
tanggungjawab Kementerian Pelancongan semasa Titah Ucapan Seri Paduka 
Baginda Yang di-Pertuan Agong. Kementerian amat menghargai serta mengambil 
perhatian serius terhadap semua pandangan, saranan, cadangan dan teguran 
Ahli-ahli Yang Berhormat berkenaan.  

 Tuan Yang di-Pertua Yang Berhormat Kota Bharu mencadangkan supaya 
diberi tumpuan bagi menarik pelancong-pelancong dari negara-negara di Asia 
Barat dan juga diperluaskan ke destinasi tumpuan ke kawasan Chow Kit dan Jalan 
Tuanku Abdul Rahman kepada pelancong-pelancong Asia Barat seperti mana 
kawasan Bukit Bintang. Tuan Yang di-Pertua, kementerian Pelancongan Malaysia 
menerusi Tourism Malaysia sememangnya memberi tumpuan dan 



Saya tidak mahu pergi jauh, kadang-kadang melalui air time dan sebagainya untuk masuk sebelum perkara itu diterjemahkan dalam bentuk royalti. Royalti ini bergantung pada penyiaran dan sebagainya, itu akan merujuk kepada politik- politik yang lain yang lebih jauh. Akan tetapi pada peringkat ini, saya memohon agar kerajaan mengkaji satu mekanisme agar satu tahap nilai royalti yang bersesuaian, setimpal dengan kerja-kerja kreatif kelompok masyarakat artis dan sebagainya. Dato' Sri Ismail Sabri bin Yaakob: Terima kasih Yang Berhormat, saya memang bersependapat dengan Yang Berhormat dari segi ini kerana seperti yang telah saya sebutkan daripada awal ucapan saya mengenai royalti ini, kadar royalti yang ditetapkan ini adalah terlalu lama iaitu 20 tahun dahulu dan tidak pernah dikaji untuk kenaikan dan sebagainya. Jadi mungkin waktu telah pun berubah, masa telah berubah, jadi saya kira wajarlah jika kadar royalti ini dikaji dan sebagainya. Oleh sebab saya sudah sebut Akta Hak Cipta juga sedang dikaji, jadi segala perkara-perkara yang melibatkan royalti termasuk kadar akan kita kaji semula bersama-sama dengan kajian Akta Hak Cipta ini. Jadi Yang Berhormat, Tuan Yang di-Pertua, saya kira itu sahaja yang dapat saya terangkan pada hari ini dan sekali lagi saya dari pihak kementerian ingin mengambil kesempatan untuk mengucapkan setinggi-tinggi terima kasih kepada Ahli-ahli Yang Berhormat sama ada yang mengambil bahagian dalam perbahasan atau yang melakukan pencelahan sewaktu saya menggulung ini. Semoga pandangan-pandangan Yang Berhormat tadi dapat membantu kementerian di dalam memberikan sumbangan dan bakti kepada rakyat serta negara ini. Assalamualaikum. Timbalan Yang di-Pertua [Datuk Ronald Kiandee]: Terima kasih Yang Berhormat. Saya jemput Yang Berhormat... Dr. Lee Boon Chye [Gopeng]: [Bangun] Timbalan Yang di-Pertua [Datuk Ronald Kiandee]: Apa dia? Dr. Lee Boon Chye [Gopeng]: Sebelum Tuan Yang di-Pertua teruskan, ingin saya ambil perhatian tempat bocor di tempat duduk saya. Air turun di sini. Timbalan Yang di-Pertua [Datuk Ronald Kiandee]: Baik Yang Berhormat. Saya akan memaklumkan kepada pihak yang berkenaan. Saya jemput Yang Berhormat Menteri Kementerian Pelancongan. 5.27 ptg. Timbalan Menteri Pelancongan [Dato Dr. James Dawos Mamit]: Tuan Yang di-Pertua, saya ingin mengucapkan setinggi-tinggi terima kasih kepada Ahli- ahli Yang Berhormat yang telah menyentuh perkara-perkara di bawah tanggungjawab Kementerian Pelancongan semasa Titah Ucapan Seri Paduka Baginda Yang di-Pertuan Agong. Kementerian amat menghargai serta mengambil perhatian serius terhadap semua pandangan, saranan, cadangan dan teguran Ahli-ahli Yang Berhormat berkenaan. Tuan Yang di-Pertua Yang Berhormat Kota Bharu mencadangkan supaya diberi tumpuan bagi menarik pelancong-pelancong dari negara-negara di Asia Barat dan juga diperluaskan ke destinasi tumpuan ke kawasan Chow Kit dan Jalan Tuanku Abdul Rahman kepada pelancong-pelancong Asia Barat seperti mana kawasan Bukit Bintang. Tuan Yang di-Pertua, kementerian Pelancongan Malaysia menerusi Tourism Malaysia sememangnya memberi tumpuan dan.